ཡོངས་སུ་བསྩལ་བའི་གླིང་དཀར་ལྷ་ཡི་བྲོ།།བདེ་ཆེན་རྡོ་རྗེའི་རོལ་མོ་འདི་ན་བརྡུངས།།འདི་ཉིད་གྲུབ་པའི་རིག་འཛིན་གོང་མ།དོན་གཟིགས་མངའ་བ་དུ་མས་དུས་ཀྱི་རྒུད་པ་ཐམས་ཅད་དབྱིངས་སུ་སེལ་ཞིང།ནད་མུག་འཁྲུག་རྩོད་ཐམས་ཅད་རྒྱུན་ཆད་པར་བྱེད་པ།དུས་བབ་ཀྱི་ཟབ་ཆོས་ཐུན་མིན་ཞིག་ཡིན་པར་གསུངས་ཤིང་།ཁྱད་པར་༧ཆོས་རྗེ་དམ་པ་ཡིད་བཞིན་ནོར་བུ་༧འཇིགས་མེད་ཕུན་ཚོགས་འབྱུང་གནས་དཔལ་བཟང་པོ་མཆོག་གི་ཞལ་སྔ་ནས་ཀྱང་།རྟེན་འབྲེལ་དང་དགོས་པ།ཕན་ཡོན་རྒྱ་ཆེན་པོ་ཡང་ཡང་གསུངས་པས།ཐུགས་སྐྱེད་བླ་ན་མེད་པར་མཛད་པའི་དགོང་བཞེད་བཞིན།ཕྱོགས་ཀྱི་དད་ལྡན་ཚོས།གླིང་གེ་སར་འཁོར་དང་བཅས་པ་རྗེས་སུ་དྲན་བཞིན་བྲོ་འདི་འཁྲབ་ན་ཕན་ཡོན་ཆེ་བར་གསུངས་ཡོད།